गोवर्धन से लौटते लोगों की कार में लगी आग
भरतपुर-जयपुरराष्ट्रीय राजमार्ग पर शीशम मोड़ के पास सेवर की ओर रविवार रात करीब 8 बजे अचानक चलती एक कार में आग लग गई। आग लगने पर उसमें सवार लोगों ने कार से कूदकर अपनी जान बचाई। आग से कार पूरी तरह जल गई, इस दौरान कुछ देर के लिए हाईवे पर जाम लग गया और लोगों की भीड़ हो गई। नगर निगम की दमकल मौके पर पहुंची, तबतक आग से कार पूरी तरह जल चुकी थी। बाद में उसने पानी डालकर आग पर काबू पाया।
कार मालिक रामनगर शाहगंज आगरा हाल माणक चौक उच्चैन निवासी रामप्रसाद ने बताया कि वह अपनी स्कोडा कार में अपने साथी गौरीशंकर कालोनी निवासी रमनसिंह बहताना डीग निवासी चंद्रभान के साथ गोवर्धन परिक्रमा देकर अपने गांव उच्चैन लौट रहे थे। कार को रमनसिंह चला रहे थे और वह दोनों उसमें सवार था। शेष| पेज 12
शीशममोड़ के पास सेवर की ओर हाईवे पर सामने से आए बाइक सवार एक व्यक्ति ने बताया कि कार में आगे धुंआ उठ रहा है। जैसे ही कार रोककर उसे देखा कार पूरी तरह आग के आगोश में आग गई और उसमें से कूदकर जैसे-तैसे अपनी जान बचाई। धूल मिट्टी डालकर आग बुझाने के प्रयास भी किए गए, लेकिन असफल रहे। सूचना देकर नगर निगम की दमकल को बुलाया, लेकिन वह करीब आधा घंटे देरी से पहुंची, जिससे कार पूरी जल गई। बाद में उसने आग पर काबू पाया। मौके पर सेवर, अटलबंध, मथुरागेट थाना का जाब्ता पहुंच गया और भीड़ को नियंत्रित किया। कुछ देर के लिए हाईवे जाम हो गया। आग लगने के कारण शॉर्ट सर्किट ही माना जा रहा है। पुलिस ने आग बुझने के बाद यातायात को सुचारू कराया।
गोवर्धन की परिक्रमा लगाकर लौट रहे थे
भरतपुर। शीशम मोड़ के पास हाईवे पर चलती कार में लगी आग।
hin_Deva hin_Deva hin_Deva hin_Deva hin_Deva hin_Deva